TÖRTÉNELEM 8.

Az órai tananyag: **A megtorlás II. (Az ellenállás, A pufajkások, A megtorlás, 1956 mártírjai)**

Az óra típusa: Új ismeretet feldolgozó tanóra.

Műveltségi terület: Ember és társadalom

Célok és feladat: Kettő tanóra segítségével a tanulók ismerjék meg a szabadságharc résztvevőinek viszontagságait, a forradalom és szabadságharc sajátos vonásait. A tanulók találkozzanak a korabeli magyar, jugoszláv és szovjet politikai vezetés közötti tárgyalási folyamatok jellemzőivel, ismerjék meg, hogyan viszonyult a Kádár-kormány az 1956-os eseményekhez, az események fővárosi és vidéki résztvevőihez (pl.: Nagy Imre, Gimes Miklós, Losonczy Géza, Maléter Pál, Szilágyi József, Gulyás Lajos). Szövegértési kompetencia fejlesztése a megjelenő és felhasználható olvasmányok segítségével.

Didaktikai feladat a második tanórán: Összefüggések megtalálása, összefüggések megállapítása. Szöveges és videóanyag-források egyéni vagy csoportmunkában történő feldolgozása. A problémamegoldó gondolkodás, a szövegértés fejlesztése. Fogalmak ismétlése, új fogalmak, évszámok tanulása. Topográfiai ismeretek bővítése, elmélyítése. Egyéni és közös rögzítés, ellenőrzés.

|  |  |  |  |  |  |
| --- | --- | --- | --- | --- | --- |
| **Idő** | **Az óra menete** | **Nevelési-oktatási feladat** | | | **Megjegyzés** |
|  |  | **Módszer** | **Tanulói** | **Eszközök** |  |
| 5 perc | Előző órai anyag ismétlése, témafelvetés, motiváció. | Frontális óravezetés, tanári magyarázat, előadás. Tanári ellenőrzés–értékelés. | Megbeszélés, tanulói válaszok. | Tankönyv, szemléltető anyag. | Rendszerezés. A Kádár-korszak kezdete.  Ráhangolódás a tanóra témájára. |
| 4 perc | Az ellenállás. | Frontális óravezetés, tanári magyarázat, előadás. | Megfigyelés, megbeszélés. | Tankönyv, füzet. | Vázlatkészítés közösen. |
| 4 perc | A pufajkások és a munkásőrség. | Frontális óravezetés, tanári magyarázat, előadás. | Megfigyelés, megbeszélés. | Tankönyv, tankönyvi kép, füzet. | Vázlatkészítés közösen. |
| 5 perc | Páros munka megfigyelési szempontok alapján. A megtorlás. | Tanári magyarázat, feladatkijelölés. Közös megbeszélés, tanári ellenőrzés. | Egyéni munka tanulópárokban. Megbeszélés, feladatmegoldás. Vázlatkészítés. | Tankönyv, tankönyvi kép, falitérkép, szemléltető anyag, füzet. | Az együttműködés, elősegítése. Kompetenciafejlesztés. |
| 10 perc | Csoportmunka, megfigyelési szempontok alapján. A történelmi személyekhez kapcsolódó szövegek feldolgozása:   1. Nagy Imre 2. Gimes Miklós 3. Maléter Pál 4. Szilágyi József 5. Losonczy Géza 6. Gulyás Lajos | Tanári magyarázat, feladatkijelölés.  Irányított, differenciált csoportalkotás (3–4 fős csoportok). | Egyéni munka, közös megbeszélés, feladatmegoldás csoportonként. | Tankönyv, tankönyvi kép, szemléltető anyag – feldolgozandó szövegek, videórészlet. Kartonlapok, írólapok, íróeszközök (filctoll, zsírkréta). | Együttműködés, felelős egyéni tevékenység elősegítése. |
| 10 perc | A részegységek feladatainak bemutatása. | Ellenőrzés–értékelés, vázlatkészítés segítése. | Csoportok előadása. Vázlatkészítés. | Füzet. | A csoportok tevékenysége jelenjen meg minden tanulónál vázlat formájában. |
| 7 perc | Óra végi ismétlés, rendszerezés, házi feladat kijelölése, következő tananyag felvetése. | Frontális óravezetés. | Önálló jegyzetelés, egyéni munka, tanulói válaszadás. | Tankönyv, füzet. | Véleményalkotás segítése. |